Die mens, die wreedste spesie deur Elzabe Young Heyns | Bydraes | Woes - Kreatiewe platform vir Afrikaans
Titel: Die mens, die wreedste spesie
Datum gepubliseer: 05 Feb 2009
Ek is vanoggend van vooraf onststeld, na ek weereens 'n artikel in Beeld gelees het van 'n hond wat van kant gemaak moes word omdat hy te verwaarloos en mishandel was, as om sy lewe te probeer red. Sulke dinge breek my, en moet ek elke keer om vergifennis vra na my gedagtes en gevoelens teenoor die mense wat dit veroorsaak.
Hoeveel keer hoor mens nie die bewering dat diere of die natuur wreed is nie. In teendeel met die mens wat geskape is met vertand, om te kan dink, redeneer, leer en verstaan, is diere net geskape om elke dag te veg om te oorleef en in hul behoeftes, van iets om te eet, te drink, voorteplant en vry te wees van pyn, te verdien. Hulle doen slegs hoe God hul geskape het, in die natuur is die een se dood die ander se brood. Dit gaan elke dag maar net om die oorlewing van die sterkstes. Dit is hul natuur, buiten om te baklei om te oorleef, hetsy teen 'n ander van dieselfde spesie, 'n predatoor, natuurrampe (oorstromings, droogte) of in die jarelange geval, hul grootste vyand , die mens, wat is wreed aan hul?
Maak hul mekaar dood, verkrag hul mekaar deur haat of net vir die pret? Beroof, besteel, belieg hul mekaar, of vir jou? Breek hul mekaar se harte, of vertroue in mekaar? Skinder hul of is hul afgunstig teenoor mekaar? Is hulle jaloers, omdat een in 'n mooier nes bly, of omdat 'n spesifieke ooi in die trofee ram se harem is? Hou hulle 'n wrok teen mekaar, en nog meer spesifiek hou hul 'n wrok teenoor 'n mens wat hul dag na dag jag, vermink, mishandel en martel?
Ons die mense, is deur God aangestel om oor hul (diere) te heers, nie te vernietig en skade aan te doen nie, ek wonder soms, as hulle regtig geskape was met insig, kennis en verstand soos ons, wat sou hulle gedink het van die voorbeeld wat ons stel. Afgesien dat ons deur ons optrede en verhoudings onder mekaar wreeder is as enige dierespesie, bedryg ons hulle sorglose, vry bestaan ook. Hoe meer moet ons wat geskape is met verstand om te redeneer, vergewe en te leer, eerder lewe na Sy welbehae nie? Ons maak 'n grap en verspotting van onsself. Hoe pateties en lafhartig is die mens nie, om 'n wese wat nie kan terugpraat, nie kan verduidelik, in baie gevalle hom nie eens kan verdedig, pyn en leed aan te doen nie. Hoe maak sulke mense hul oë toe in die nag, hoe slaap hul, hoe kom hul siel tot rus?
Mag jy wat hier lees, jou nie blind hou vir wat jy sien of doof hou vir wat jy hoor nie, kom op en baklei vir hulle wat dit nie vir hulself kan doen nie, ons is dit verskuldig aan hulle wat ons beste vriende is, vir ons nageslag en vir God. Raak vandag 'n voorbeeld.
Ek wonder wat jou antwoord is, op wie is die wreedste spesie?
Ek huil ook baie oor mense se wreedheid aan diere. Mooi geskryf.
10 jaar 5 maande 2 weke 4 dae 13 ure oud
Ons is ok die enigste dier wat kan bloos of nodig het om te kan. (sover ek kan onthou)
11 jaar 3 weke 5 ure oud
Met 35 jaar strafhof ondervinding: loshande die mens.
11 jaar 3 weke 17 ure oud
'n Ander dier wat ook so vernielsugtig en wreed soos party mense is, is sowaar nie maklik om te vind nie. Ons is gelukkig ook die enigste spesie wat nie ons lot hoef te aanvaar nie en dinge kan beter maak as genoeg van ons wil. Ek dink ook dit is ons plig om die natuur te bewaar en seker te maak dat ons kinders se kinders ook vry kan asemhaal en die skoonheid van die natuur kan bewonder. Ons is self kinders van die Natuur en behoort bewaarders van die aarde te wees, nie net blinde verbruikers nie.
11 jaar 3 weke 18 ure oud
Ek deel jou woede oor die mens se wreedheid. Gelukkig is daar baie wat werk om die mishandelde diere teen die mens te beskerm en ek het groot respek daarvoor.
11 jaar 3 weke 21 ure oud
geskape weinig minder as n engel maar gedra hom soos n gedrog, die mens is baie keer die naam, mens, nie werd nie, het julle nie die epos gesien oor die slagting van walvisse in Denmark? Onbeskryflik barbaars..m